Alternatura continua el programa d'activitats físiques amb una excursió a la Serra d’Espadà
23 de novembre 2020

![](/media/wsepxqul/64_c_foto-grupo.jpg)

Durant el matí del diumenge 22 de novembre, participants del grup Alternatura del departament d'Esports de l’Ajuntament de Sagunt van visitar la Serra d’Espadà. La ruta triada va ser entre Artana i Eslida, partint de la coneguda Ermita de Santa Cristina, coronant el Pic de la Costera de 712 metres d'altitud i recorrent part del GR33, el qual travessa tota la Serra, descendint per la Senda del Gamellón fins arribar de nou a l'Ermita de Santa Cristina.

  

El projecte d’Alternatura està emmarcat dins de l'Àrea d'Activitat Física i Salut, del departament d'Esports de Sagunt, i té com a objectiu promocionar la pràctica esportiva de muntanya i facilitar l'accés de la ciutadania a este tipus d'activitats. La programació es dividix en dos temporades: tardor/hivern i primavera/estiu.

  

Després de l'aturada provocada per la crisi del coronavirus, Alternatura va iniciar de nou la seua programació d'activitats físiques el passat 8 de novembre encara que de manera especial, ja que els grups són molt reduïts. Així mateix, en cadascuna de les activitats s'estan prenent totes les mesures que marca la pandèmia, el protocol de seguretat de l'Ajuntament de Sagunt i de la Federació Valenciana de Muntanya C.V

Segons la regidoria, està sent una temporada diferent respecte a la programació anterior, ja que, en lloc de realitzar una programació completa com en edicions anteriors, s'ha optat per anar a poc a poc, començant per oferir les ixides una a una i, una vegada vaja millorant la situació, aniran proposant-se més excursions. Així mateix, cal destacar que els viatges amb autobús i els menjars en restaurants han quedat suspesos.

​

*   [](http://www.facebook.com/sharer.php?u=https://aytosagunto.es/va/actualitat/alternatura-continua-el-programa-d-activitats-fisiques-amb-una-excursio-a-la-serra-d-espada/ "Facebook")
*   [](http://twitter.com/share?url=https://aytosagunto.es/va/actualitat/alternatura-continua-el-programa-d-activitats-fisiques-amb-una-excursio-a-la-serra-d-espada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-continua-el-programa-d-activitats-fisiques-amb-una-excursio-a-la-serra-d-espada/ "Linked In")
*   [](mailto:?body=https://aytosagunto.es/va/actualitat/alternatura-continua-el-programa-d-activitats-fisiques-amb-una-excursio-a-la-serra-d-espada/)